open-index/open-wikipedia-markdown huggingface dataset:
Landing Bluff

**Landing Bluff** er ei klippe i Antarktis med ei bratt austside og fleire små framspring i sørvest. Ho ligg i sørvest i Sandefjordbukta ved Ameryisen, kring 26&nbsp;km vest for Caroline Mikkelsen-fjellet. Han vart kartlagt av norske kartografar frå flyfoto tekne under Lars Christensen-ekspedisjonen (1936–37) og kalla *Strandknatten*. Ei røys vart reist på det høgaste punktet for bruk i landmålinga av ANARE i 1968. Han fekk dette namnet etter plasseringa nær landingsplassen for utstyr for gruppa frå ANARE på Ameryisen i januar-mars 1968.
 
I 1987 vart den sovjetiske antarktisbasen Druzhnaya-4 oppretta på Landing Bluff.

## Kjelder

**Denne artikkelen bygger på «[[:en:Landing Bluff|Landing Bluff]]» frå ,  den 21. februar 2014.* 
*** oppgav desse kjeldene:*
Lied Bluff

**Lied Bluff** er ein klipperik ås 3&nbsp;km nord for Club Lake nord i sentrale delar av Breidneset i Vestfold Hills. Åsen er 125 meter over havet og sørsida er nesten loddrett.  Han vart kartlagt av norske kartografar frå flyfoto tekne under Thorshavn-ekspedisjonane (1936–37), men først vitja under ANARE (Australian National Antarctic Research Expeditions) av eit sledelag leia av B.H. Stinear i 1958. Han vart namngjeven av Antarctic Names Committee of Australia (ANCA) etter Nils Lied, som var vêrobservatør på Davis-stasjonen i 1957.
 
## Kjelder
Lowe Bluff

**Lowe Bluff** er ein høg, isdekt fjellskrent mellom enden av Kansasbreen og Alaska Canyon, langs Watson Escarpment. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-63. Han vart namngjeven av Advisory Committee on Antarctic Names (US-ACAN) etter William G. Lowe, ein sambandsmann ved Byrd-stasjonen vinteren 1957.

## Kjelder
McPherson Crags

**McPherson Crags** er ei gruppe markante fjellknausar med ei høgd opp mot 460&nbsp;m sentralt på Annenkovøya i Sør-Georgia. Han vart namngjeven av UK Antarctic Place-Names Committee (UK-APC) etter Ray McPherson (1916–75), tenestemann med British Antarctic Survey (BAS), 1967-75.

## Kjelder
Lealand Bluff

**Lealand Bluff** er ein høg, avrunda klippe i Stillwell Hills ved sørvesthjørnet av William Scoresby Bay i den austlege delen av Enderby Land. Han vart namngjeven av mannskapet på RRS «William Scoresby» under Discovery Investigations  som kartla området i 1936.

## Kjelder

**Denne artikkelen bygger på «[[:en:Lealand Bluff|Lealand Bluff]]» frå ,  den 21. februar 2014.* 
*** oppgav desse kjeldene:*
Melbourne Bluff

**Melbourne Bluff** er ein fjellskrent på 385&nbsp;moh. som ligg 2,4&nbsp;km sør for Cape Bidlingmaier og som skyt fram oppom den isdekte skråninga ved nordsida av Heardøya. Området vart kartlagt i 1948 av ANARE (Australian National Antarctic Research Expeditions), og skrenten fekk namnet sitt fordi det går i omtrent aust-nordaustleg retning mot Melbourne i Australia, som var hovudkvarteret til ekspedisjonen.

## Kjelder
Noxious Bluff

**Noxious Bluff** er ei mørk klippe 50 meter over havet på sørvestkysten av Zavodovski Island i Sør-Sandwichøyane. Namnet vart gjeve av UK Antarctic Place-Names Committee (UK-APC) i 1971 og syner til dei vulkanske gassane og avskrekkande karakteren ved staden. 

## Kjelder
Organ Pipe Cliffs

**Organ Pipe Cliffs** er ei rekkje kystklipper i form av palisadar av doleritt oppom sjøen vest for Cape Wild. Dei vart oppdaga av Den australasiatiske antarktisekspedisjonen (1911–14) under Douglas Mawson, som gav dei dette namnet fordi dei likna på orgelpiper. 

## Kjelder
Platt Cliffs

**Platt Cliffs** er ei gruppe klipper med ei høgd opp mot kring 100 m mellom Goulden Cove og Monsimet Cove i Ezcurrafjorden på Admiralty Bay på King George Island. Han vart namngjeven av UK Antarctic Place-Names Committee (UK-APC) etter Eric Platt (1926–48), som var baseleiar og geolog i Falkland Islands Dependencies Survey (FIDS) ved Admiralty Bay i 1948. Platt døydde frå utmatting og kulde nær Ternyck Needle den 8. november 1948 og er gravlagd nær den britiske stasjonen på Keller Peninsula.

## Kjelder
Scar Bluffs

**Scar Bluffs** er tre svarte, rektangulære og bratte klippeframspring 50&nbsp;km sør for Cape Hudson på Mawson Peninsula. Dei vart fotograferte av U.S. Navy Operasjon Highjump i 1946–47, Den sovjetiske antarktisekspedisjonen i 1958 og ANARE (Australian National Antarctic Research Expeditions), 1959. Dei vart namngjevne av Antarctic Names Committee of Australia (ANCA) etter Special Committee on Antarctic Research (SCAR) frå Det internasjonale vitskapsrådet.

## Kjelder
Styles Bluff

**Styles Bluff** er ein lysfarga fjellskrent på søraustsida av Edward VIII Plateau, som ligg ut i sjøen 2&nbsp;km nord for Cape Gotley. Han vart kartlagd av norske kartografar frå flyfoto tekne av Thorshavn-ekspedisjonane i 1936-37. Han vart først vitja i februar 1960 av eit lag frå ANARE (Australian National Antarctic Research Expeditions) leia av D.F. Styles, som var assisterande direktør i Antarctic Division i Melbourne, som klippa er kalla opp etter.

## Kjelder
Sutton Crag

**Sutton Crag** er ein fjellknaus, 1490&nbsp;moh, som ligg nord for og heng saman med ein lang rygg vest for fjellet Mount Paget i Allardyce Range på Sør-Georgia. Han vart kartlagt og uoffisielt kalla Sentinel eller Sentinel Peak av British South Georgia Expedition i 1954-55. For å unngå forveksling med andre stader, namngav UK Antarctic Place-Names Committee (UK-APC) i 1957 klippa etter  George A. Sutton, leiaren for ekspedisjonen som nådde toppen i 1954.

## Kjelder
Vanhoffen Bluff

**Vanhoffen Bluff** er ein fjellskrent (225&nbsp;moh.) like aust for Jackabreen på nordkysten av Heardøya. Den tyske antarktisekspedisjonen under Drygalski, undersøkte i 1902 området, og gav namnet Kap Vanhoffen til ei klippe kring 3&nbsp;km lenger nordvest, nær The Sentinel. ANARE (Australian National Antarctic Research Expeditions) undersøkte øya i 1948  og overførte dette namnet til denne klippa, sidan det ikkje var noko markante høge klipper i nordvest.

## Kjelder
Turbulence Bluffs

**Turbulence Bluffs** er tre høge klipper med vertikale fjellveggar som flyt saman med isdekket i søraust. Dei ligg langs austsida av Robertbreen 30&nbsp;km nordaust for Rayner Peak i Enderby Land. Han vart kartlagt frå landmålingar og flyfoto tekne av ANARE (Australian National Antarctic Research Expeditions), 1954-66. Dei fekk dette namnet av ANARE på grunn av kraftig turbulens då dei prøvde å lande eit helikopter der i 1965.

## Kjelder
Watson Bluff

**Watson Bluff** er ei mørk klippe på 225&nbsp;moh. som ligg ved austenden av David Island i Antarktis. Han vart oppdaga av Den australasiatiske antarktisekspedisjonen i 1911–14, under Douglas Mawson og kalla opp etter Andrew D. Watson, ein geolog på ekspedisjonen.

## Kjelder
Wiest Bluff

**Wiest Bluff** er ein markant fjellskrent, 2160&nbsp;moh, som ligg like nord for samløpet mellom Shackleton- og Zaneveldbreen og markerer vestenden av Cumulus Hills. Han vart namngjeven av Advisory Committee on Antarctic Names (US-ACAN) etter William G. Wiest i US Antarctic Research Program (USARP) som var forskar på ionsfæren ved Amundsen-Scott-stasjonen i 1964.

## Kjelder
Bratina Lagoon

**Bratina Lagoon** er ein tidvasslagune av tidvassgrunner, tjern og kanalar, som er kring 700 meter lang og 250 meter brei, på sørvestsida av Bratina Island, som ligg utanfor nordenden av Brown Peninsula i Rossisen. Han vart namngjeven av New Zealand Geographic Board etter forslag frå Clive Howard-Williams i samband med Bratina Island.

## Kjelder

**Denne artikkelen bygger på «[[:en:Bratina Lagoon|Bratina Lagoon]]» frå ,  den 21. februar 2014.* 
*** oppgav desse kjeldene:*
*
Elephant Lagoon

**Elephant Lagoon** er ein lagune som er 500 meter lang og som ligg like sør for Cook Bay som han er knytt til via Carl Passage, på nordkysten av Sør-Georgia. Han vart truleg namngjeven av personell frå Discovery Investigations som kartla området i perioden 1926–30.

## Kjelder
Walsh Bluff

**Walsh Bluff** er ein fjellskrent like nord for munningen av Abbotsmithbreen på vestsida av Heardøya. Han vart kartlagt av ANARE (Australian National Antarctic Research Expeditions) i 1948. Han vart namngjeven av Antarctic Names Committee of Australia (ANCA) etter J.E. Walsh som under ANARE  var vêrobservatør på Heardøya i 1950 og 1954 og hundepassar på Heardøya i 1951.

## Kjelder
Winston Lagoon

**Winston Lagoon** er ein lagune på søraustkysten av Heardøya i det sørlege Indiahavet, kring 1 nautisk mil (1,9&nbsp;km) nordaust for Cape Lockyer. Lagunen vart grovt skissertpå eit amerikansk kart frå 1860-åra. Han vart oppdaga frå lufta by løytnant Malcolm Smith i RAAF, pilot under ANARE (Australian National Antarctic Research Expeditions) på eit sjøfly som var det første som rekognoserte øya frå lufta i 1948. Løytnant Smith føreslo å kalla han Lake Winston etter kona si. Etter at han omkom i ein flystyrt kort tid etter vart dette forslaget godkjend av Australian Antarctic Names and Medals Committee (ANCA), men det generiske leddet vart endra. 

## Kjelder
Little Jason Lagoon

**Little Jason Lagoon** er ein nesten sirkulær lagune, 700 meter i diameter, som ligg ved Jason Harbor som han er knytt til via ein smal kanal, i Cumberland West Bay på Sør-Georgia. Namnet Little Jason var i bruk ved Sør-Georgia før 1920. Lagunen vart kartlagt i 1929 av mannskap på Discovery Investigations, som namngav han Nogood Lagoon, fordi ein motorbåt ikkje kunne køyre gjennom innløpet. South Georgia Survey, 1951–52, rapporterte at namnet var lokalt kjend som Little Jason eller på norsk Lille Jason. For å indikere kva slags terrengdetalj det var snakk om, vart namnet Little Jason Lagoon godkjend.

## Kjelder
Tantalus Bluffs

**Tantalus Bluffs** er nokre høge fjellskrentar som dannar nordaustskuldera på Mount Ferguson, oppom vestsida av enden av Liv-breen nær munningen i Rossisen. Han vart namngjeven av den sørlege geolog-gruppa frå New Zealand Geological Survey Antarctic Expedition (NZGSAE) (1963–64) fordi skrenten såg ut til å ha geologisk interesse, men ikkje var mogeleg å nå. I forsøk på å kome seg over eit bresprekkfelt nordaust for skrentane vart ein av geologane skadd i ei ulukke i ei av bresprekkene.

## Kjelder


**Denne artikkelen bygger på «[[:en:Tantalus Bluffs|Tantalus Bluffs]]» frå ,  den 21. februar 2014.* 
*** oppgav desse kjeldene:*
Medusa Pool

**Medusa Pool** er ein tidvasslagune som dekkjer vestsida det sentrale låglandet på Candlemas Island i Sør-Sandwichøyane. Namnet vart gjeve av UK Antarctic Place-Names Committee (UK-APC) i 1971 frå den klassisk mytologien og i samband med Gorgon Pool i nærleiken. 

## Kjelder
Arch Pond

**Arch Pond** er eit tjern mellom Burnet Cove og Poa Cove, aust for Maiviken på Sør-Georgia. Han vart namngjeven av UK Antarctic Place-Names Committee etter ein naturleg boge i ei klippe like vest for tjernet.

## Kjelder

**Denne artikkelen bygger på «[[:en:Arch Pond|Arch Pond]]» frå ,  den 21. februar 2014.* 
*** oppgav desse kjeldene:*
*
Block Lake

**Block Lake** er ein innsjø i Karrakatta Valley, vest-nordvest for Husvik på Sør-Georgia. Innsjøen vart demd opp og fungerte som reservoar for den gamle kvalstasjonen i Husvik. Han vart namngjeven i 1990 av UK Antarctic Place-Names Committee etter William C. Block, ein zoolog som leia zoologiavdelinga til British Antarctic Survey sidan 1976, og som arbeidde mange somrar på Sør-Georgia og Signy Island.

## Kjelder

**Denne artikkelen bygger på «[[:en:Block Lake|Block Lake]]» frå ,  den 21. februar 2014.* 
*** oppgav desse kjeldene:*
*
Evans Lake i Sør-Georgia

**Evans Lake** er ein forholdsvis djup innsjø med ujamn form aust for Poa Cove i Maiviken, nord for Thatcher Peninsula på Sør-Georgia. Han vart namngjeven av UK Antarctic Place-Names Committee etter John C. Ellis-Evans, ein ferskvassbiolog i British Antarctic Survey frå 1975, og leiar for ferskvassbiologiavdelinga frå 1979. Han arbeidde fleire somrar og to vintrar på Signy Island og ein sommar på Sør-Georgia.

## Kjelder
Gull Lake i Sør-Georgia

**Gull Lake** er ein innsjø, 1&nbsp;km i diameter, som ligg like sørvest for breidda av King Edward Cove, 1&nbsp;km sør for den fråflytta kvalstasjonen ved Grytviken på Sør-Georgia.

Innsjøen vart først grovt kartlagt og namngjeve «Möwensee» av A. Szielasko, som vitja Sør-Georgia i 1906. Den engelske forma Gull Lake vart nytta av Robert Cushman Murphy i 1947, då han skildra ei vitjing ved innsjøen i november 1912. Den sistnemnde forma vart tilrådd av UK Antarctic Place-Names Committee i 1954.

## Kjelder
Hamberg Lakes

**Hamberg Lakes** er to nærliggande innsjøar nær den nordlege armen av Hambergbreen, kring 2&nbsp;km vest for Morenefjorden i Cumberland East Bay på Sør-Georgia. Dei vart først kartlagte av Den svenske antarktisekspedisjonen i 1901–04, under Otto Nordenskjöld. Namnet kjem frå nærliggande Hambergbreen og vart gjeve av A. Szielasko som utforska området i 1906.

## Kjelder
Humic Lake

**Humic Lake** er ein liten, relativt grunn innsjø som ligg søraust for Burnet Cove på austsida av Maiviken på Sør-Georgia. Han vart namngjeven av UK Antarctic Place-Names Committee frå det mørke vatnet skapt av humussyre frå torv i dei nærliggande bakkane.

## Kjelder
Lancetes Lake

**Lancetes Lake** er ein liten innsjø nær enden av Maiviken, nord på Hatcher Peninsula på Sør-Georgia. Innsjøen har ein rik bental flora av algar og mosar, som gjev næring til den einaste større populasjonen av vassbiller i Subantarktis, *Lancetes clausii*, som innsjøen er kalla opp etter. Han vart namngjeven av UK Antarctic Place-Names Committee (UK-APC) i 1991.
 
## Kjelder
Fan Lake

**Fan Lake** er ein liten innsjø som ligg søraust på Annenkovøya på Sør-Georgia. Innsjøen får vasstilførsel av smeltevatn og grensar i vest til ei elvevifte, som han har fått namn etter. Han fekk dette namnet etter at British Antarctic Survey gjorde geologiske undersøkingar her i 1972–73.

## Kjelder
Gulbrandsen Lake

**Gulbrandsen Lake** er ein innsjø som er 800 meter lang og som ligg nord for Neumayerbreen på Sør-Georgia. Han vart kartlagt og namngjeven «White City» av den britiske ekspedisjonen under Ernest Shackleton i 1921–22, men dette namnet vart ikkje rekna som høvande og har aldri vore brukt lokalt. Gulbrandsen Lake vart namngjeven av UK Antarctic Place-Names Committee i 1957 etter Gunnar Gulbrandsen, ein mønstermakar i Compañía Argentina de Pesca-stasjonen i Grytviken i 1927–30. Han var snikkar ved Strømnes i 1945–46 og snikkar og dokkforman ved South Georgia Whaling Company-stasjonen Leith Harbour i fleire år frå 1946.

## Kjelder
Loken Pond

**Loken Pond** er eit tjern aust for Burnet Cove ved Maiviken nord på Thatcher Peninsula på Sør-Georgia. Han vart namngjeven av UK Antarctic Place-Names Committee (UK-APC) i 1991 etter Kristen Løken (1885–1975), ein norsk prest frå Lillehammer, som vart den første presten på Sør-Georgia. Han var ved kvalstasjonen i Grytviken 1912–14 og var med på bygginga av kyrkja der. 

## Kjelder
Parochlus Lake

**Parochlus Lake** er ein grunn innsjø ved enden av Karrakatta Valley i vest-nordvest for Husvik på Sør-Georgia. Han vart namngjeven av UK Antarctic Place-Names Committee (UK-APC) i 1990 etter myggen *Parochlus steinenii*, som legg larvar nær innsjøen. 

## Kjelder
Lyell Lake

**Lyell Lake** er ein innsjø på austsida av Lyellbreen på Sør-Georgia. Innsjøen er demd opp av ei morene med ei rekkje terrassar oppom den noverande breidda, som markerer tidlegare nivå i innsjøen. Han vart namngjeven av UK Antarctic Place-Names Committee (UK-APC) i 1991 i samband med isbreen.
 
## Kjelder
Teal Ponds

**Teal Ponds** er ei rekkje vatn i ein graskledd dal 500 meter sør for Dartmouth Point på austsida av Morenefjorden på Sør-Georgia. Han vart grovt kartlagt av Falkland Islands Dependencies Survey (FIDS) i 1951 og kalla opp etter Sør-Georgia-and, som ofte vitjar tjerna.

## Kjelder
Cauldron Pool

**Cauldron Pool** er eit varmt, dampande tjern med brakkvatn som ligg aust for Tow Bay og nedanfor vestsida av den vulkansk aktive Lucifer Hill, nordvest på Candlemas Island i Sør-Sandwichøyane. Det skildrande namnet, som syner til ei gryte, vart nytta av UK Antarctic Place-Names Committee i 1971.

## Kjelder

**Denne artikkelen bygger på «[[:en:Cauldron Pool|Cauldron Pool]]» frå ,  den 21. februar 2014.* 
*** oppgav desse kjeldene:*
*
Gorgon Pool

**Gorgon Pool** er ein innsjø, eller kanskje heller ein lagune, mellom Chimaera Flats og Kraken Cove på Candlemas Island i Sør-Sandwichøyane. Han vart namngjeven av UK Antarctic Place-Names Committee i samband med nærliggande Medusa Pool. Gorgon er eit fabeldyr i Homer sin *[[Iliaden]]*, knytt til anna mytologi med Medusa.

## Kjelder
Amos Lake

**Amos Lake** er ein liten innsjø sør for Thulla Point på Signy Island i Sør-Orknøyane. Han vart namngjeven av UK Antarctic Place-Names Committee etter Stephen C. Amos ein limnolog i British Antarctic Survey på Signy Island, 1972&ndash;73.

## Kjelder

**Denne artikkelen bygger på «[[:en:Amos Lake|Amos Lake]]» frå ,  den 21. februar 2014.* 
*** oppgav desse kjeldene:*
*
Orwell Lake

**Orwell Lake** er ein liten innsjø i Moraine Valley, som ligg søraust for Orwellbreen aust på Signy Island i Sør-Orknøyane. Innsjøen har utvikla seg då Orwellbreen har trekte seg attende i nyare år. Han vart namngjeven av UK Antarctic Place-Names Committee (UK-APC) i 1981 i samband med isbre.

## Kjelder
Bothy Lake

**Bothy Lake** er ein liten innsjø ved enden av Cummings Cove på Signy Island i Sør-Orknøyane. Han fekk dette namnet av UK Antarctic Place-Names Committee i 1981 etter British Antarctic Survey si hytte (eller *bothy*) sørvest for innsjøen.

## Kjelder

**Denne artikkelen bygger på «[[:en:Bothy Lake|Bothy Lake]]» frå ,  den 21. februar 2014.* 
*** oppgav desse kjeldene:*
*
Tioga Lake på Sør-Orknøyane

**Tioga Lake** er ein liten innsjø på Sør-Orknøyane. Han ligg nord-nordaust for Port Jebsen og nordvest for Tioga Hill, som han er kalla opp etter, på Signy Island. Han vart namngjeven av UK Antarctic Place-Names Committee (UK-APC) i 1981.

## Kjelder
Gneiss Lake

**Gneiss Lake** er ein liten innsjø på vestsida av Gneiss Hills på sørdelen av Signy Island i Sør-Orknøyane, nordaust for Den antarktiske halvøya. Innsjøen er permanent isdekt og berre synleg om sommaren når det skjer smelting i området. Han vart namngjeven i 1981 av UK Antarctic Place-Names Committee i samband med åsane.

## Kjelder
Boddingmonumentet

**Boddingmonumentet** er eit monument over misjonæren, lingvisten og folkloristen Paul Olaf Bodding utanfor Gjøvik kyrkje.
Monumentet er ein seks meter høg bauta ved Gjøvik kyrkje i Oppland. Bildehoggaren Nic Schiøll utforma støtta som blei avduka 23. september 1945.

Øvst på søyla er krossen som er det sentrale motivet for misjonen. Under krossen er jordkloden der frelsa er målet for misjonen. Midla er ordet og bøna. Det heile er bore av to falda hender. Nedanfor står følgjande inskripsjon: «Forkynn evangeliet for all skapningen». Aller nedst på monumentet er eit Boddingrelieff hogga i stein. Denne plasseringa er vald for å symbolisere at Bodding ikkje ønskte fokus på eiga gjerning, men derimot sette den ideelle misjonsgjerninga i sentrum. Dette blir underbygd av inskripsjonen på vestsida av monumentet: «Soli Deo gloria» ('Gud åleine æra').

Misjonsprest William Glad tok i 1942 initiativ til at det måtte bli reist eit monument over Bodding i heimbyen hans. Bodding hadde då vore død i berre fire år, og var gravlagd i Odense i Danmark.

## Kjelder

*Olav Hodne: *Oppreisning – Misjonæren og vitenskapsmannen Paul Olaf Bodding*. Oslo 2006: Luther forlag.
Spirogyra Lake

**Spirogyra Lake** er ein liten innsjø 500 meter søraust for Thulla Point vest på Signy Island i Sør-Orknøyane. Han vart namngjeven av UK Antarctic Place-Names Committee (UK-APC), 1981, etter algearten Spirogyra, ein art som trivs i den grunne innsjøen om sommaren. 

## Kjelder
Tranquil Lake

**Tranquil Lake** er ein botnsjø som får smeltevatn frå det lokale isdekket og ligg mellom Amos Lake og Snow Hills på Signy Island i Sør-Orknøyane. Innsjøen fekk dette namnet av UK Antarctic Place-Names Committee (UK-APC) 1981 etter plasseringa i ly for vinden. *Traquil* tyder roleg på engelsk.

## Kjelder
Lake Bonney

**Lake Bonney** er ein salt innsjø med permanent isdekke ved vestenden av Taylor Valley i McMurdo Dry Valleys i Victoria Land i Antarktis.

Han er 7&nbsp;km lang og opp mot 900&nbsp;m brei. Ein smal kanal som bere er 50 meter brei (*Lake Bonney at Narrows*) deler innsjøen i *East Lake Bonney* (3,32 km2) og *West Lake Bonney* (0,99&nbsp;km).

Sør og nord for innsøjen ligg toppar på over 1500&nbsp;moh, og Taylorbreen er plassert på kartet vest for innsjøen. Han er 40 meter på det djupaste og ligg under eit 3 til 4,5 meter isdekke.

Han vart først vitja av den britiske antarktiskekspedisjonen i 1901-1904 og vart namngjeven av Scott-ekspedisjonen i 1910-1913, etter Thomas George Bonney, ein geologiprofessor ved University College London frå 1877 til 1901.

Lake Bonney er ein av hovudinnsjøane som vert studert av National Science Foundations i McMurdodalen.

Frå 2007 har NASA finansiert ein robot som kan søkkast i vatn, kalla ENDURANCE for å utforska innsjøen og økologien her. Roboten vart bygd av Stone Aerospace. Forskarar har oppdagga eit eldgamalt økosystem under Taylorbreen, ved sidan av Lake Bonney. Dette økosystemet overlever ved å omforme svovel og jern for å vekse.

Arbeidet vert nytta som eit ledd i utviklinga av ein sjølvstyrt undervassrobot som kan utforske havet på Jupitermånen Europa.

## Tilsig
Lake Bonney får vasstilførsel frå fleire bekkar:
*Bartlette Creek
*Bohner Stream
*Doran Stream (tilsig til Priscu Stream)
*Lawson Creek
*Lizotte Creek
*Lyons Creek
*Mason Creek
*Priscu Stream (den lengste på 3,8&nbsp;km)
*Red River
*Santa Fe Stream
*Sharp Creek
*Vincent Creek

## Sjå òg
*Blood Falls, ei utstrøyming ved Taylorbreen som inneheld jernoksid som fargar vatnet raudt og som flyt ut på isen på Lake Bonney.

## Kjelder

**Denne artikkelen bygger på «[[:en:Lake Bonney (Antarctica)|Lake Bonney (Antarctica)]]» frå ,  den 21. februar 2014.* 
*** oppgav desse kjeldene:*
*  U.S. Geological Survey, Geographic Names Information System. Vitja januar 2008
*
*Space Daily April 22, 2007. Vitja januar 2008

## Bakgrunnsstoff
*Lake data
*Satellite map 
*Lake Bonney panoramic picture
Don Juan Pond

**Don Juan Pond**, òg kalla **Lake Don Juan**, er ei liten og særs grunn hypersaltsjø i vestenden av Wright Valley i Victoria Land i Antarktis, 9&nbsp;km vest for Lake Vanda. Han ligg mellom Asgard Range i sør og Dais i nord. Ved vestenden er det ei lita elv og ein steinbre. Don Juan Pond er den saltaste innsjøen på jorda med eit saltinnhald på over 40 %.

Don Juan Pond vart oppdaga i 1961. Han vart kalla opp etter dei to helikopterpilotane Don Roe og John Hickey, som flydde helikopteret som frakta den første gruppa som undersøkte tjernet. Under den første utforskinga var temperaturen -30&nbsp;°C og vatnet var framleis flytande.

## Saltinnhald
Don Juan Pond er ein grunn, hypersalt innsjø med flat botn. Han er saltare enn Daudehavet og Assalsjøen (det same gjeld Lake Vanda og kanskje andre vatn i McMurdo Dry Valleys). Det er blitt hevda at saltinnhaldet i Don Juan Pond er meir enn 18 gonger saltare enn havet, samanlikna med Daudehavet som er kring åtte gonger saltare. Det er det særs salte vatnet som gjer at innsjøen nesten aldri frys til i sjølv særs kalde forhold.

Dei dominerande iona i saltløysinga er kalsium og klorid. Området kring Don Juan Pond er dekt med salt av natriumklorid og kalsiumklorid som er lagt att når vatnet har fordampa. Arealet og volumet til Don Juan Pond varierer over tid. I følgje dei topografiske karta til USGS frå 1977 var arealet då kring 0,25 km2. I nyare år har innsjøen derimot krympa mykje. Den største djupna i 1993-95 vart skildra som ein fot. I januar 1997 var han kring 10&nbsp;cm djup og i desember 1998 var han nesten heilt tørr, utanom nokre få titals kvadratmeter. Det meste av vatnet låg i søkk kring store blokker i tjernet.

Den utrekna samansetnaden for vatnet er CaCl<sub>2</sub> 3,72&nbsp;mol/kg og NaCl 0,50&nbsp;mol/kg, ved temperaturen -51,8&nbsp;°C.
Det svarar til 413 g av CaCl2 og 29 g av NaCl per kg vatn.

## Kjelder

**Denne artikkelen bygger på «[[:en:Don Juan Pond|Don Juan Pond]]» frå ,  den 21. februar 2014.* 
*** oppgav desse kjeldene:*
*

## Bakgrunnsstoff
* Great Zoom into Don Juan Pond in Antarctica 
*
* McMurdo Dry Valleys MCM Lakes Data
* 
* Don Juan Pond GigaPan picture
John Green

**John Green** () er ein amerikansk forfattar og videobloggar. Han er mest kjend for bøkene *[[Looking for Alaska]]* og *[[Faen ta skjebnen]]*. Han har vunne fleire prisar for bøkene sine.
## Utgivingar
### Romaner
* *[[Looking for Alaska]]* (2005; ISBN 0-525-47506-0)
* *[[An Abundance of Katherines]]* (2006; ISBN 0-525-47688-1) 
* *[[Let It Snow: Three Holiday Romances]]* med Maureen Johnson and Lauren Myracle. (2008; ISBN 0-142-41214-7)
* *[[Paper Towns]]* (2008; ISBN 0-525-47818-8)
* *[[Will Grayson, Will Grayson]]* - with David Levithan (2010; ISBN 0-525-42158-0)
* *[[Faen ta skjebnen]]* (2012; ISBN 0-525-47881-7)

### Noveller
* «The Approximate Cost of Loving Caroline», *Twice Told: Original Stories Inspired by Original Artwork* by Scott Hunt (2006)
* «The Great American Morp», *21 Proms*, eds. David Levithan and Daniel Ehrenhaft (2007)
* «Freak the Geek», *Geektastic: Stories from the Nerd Herd* (2009)
* «Reasons», *What You Wish For* (2011)
* ''Double on Call and Other Short Stories'' (2012)

## Kjelder

**Denne artikkelen bygger på «[[:en:John Green|John Green]]» frå ,  den 21. februar 2014.*  

## Bakgrunnsstoff
* Offisiell nettstad
Lake Fryxell

**Lake Fryxell** er ein innsjø som er 4,5&nbsp;km lang, mellom Canadabreen og Commonwealthbreen ved den nedre enden av Taylor Valley i Victoria Land i Antarktis. Han vart kartlagd av den britiske antarktisekspeidsjonen under Robert Falcon Scott i 1910-13. Innsjøen vart vitja av professor T.L. Péwé under USN Operasjon Deep Freeze i 1957-58, som namngav han etter dr. Fritiof M. Fryxell, som var glasiolog ved Augustana College i Illinois.

## Kjelder

**Denne artikkelen bygger på «[[:en:Lake Fryxell|Lake Fryxell]]» frå ,  den 22. februar 2014.* 

## Bakgrunnsstoff
*
Nyslott

**Nyslott**, på finsk **Savonlinna** er ein by og kommune i Södra Savolax i Finland. Byen blei grunnlagd i 1639 av Per Brahe. Han er kjend for festningen St. Olafs slott (Olavinlinna), der Nyslotts operafestival blir halden kvar sommar.

Nyslott er ein finskspråkleg kommune som grensar til kommunene Enonkoski, Heinävesi, Kitee, Liperi, Rantasalmi, Ruokolahti, Rääkkylä, Sulkava og Varkaus. Han har rundt 36&nbsp;414 innbyggjarar og dekkjer 3&nbsp;597&nbsp;km² etter at han blei slått sammen med Savonranta kommune 1. januar 2009. 1. januar 2013 blei også Kerimäki og Punkaharju slått saman med Nyslott.

Byen er bygd på holmar og oddar i Saimen-sjøsystemet. Han ligg ved innsjøen Pihlajavesi i landskapet Savo, 9 mil nordaust for St. Michel. Han voks opp rundt St. Olavsslottet, som var svensk grensefestning mot aust. Byen var under russisk styre 1714-1721 og frå 1743-1812.

Nyslott er ein skuleby og har tre- og lêrindustri. Turisttrafikken er også svært viktig, med den internasjonale operasfestivalen som ei viktig årleg hending.

Sidan 2000 har ein også halde årlege verdsmeisterskap i mobiltelefonkasting *Mobile Phone Throwing World Championships*. 


Savonlinna heinäkuu 2002 IMG 1635.JPG|St. Olafs slott
Savonlinna railway station AB.jpg|Nyslott jernbanestasjon
Savonlinnan tuomiokirkko 1 AB.JPG|Nyslott kyrkje
Savonlinnan Lyseo-Kaupungintalo 1 AB.JPG|Nyslott rådhus


## Venskapsbyar
*  Arendal
*  Silkeborg
*  Detmold

## Bakgrunnsstoff
*Nyslott i *Uppslagsverket Finland*

## Kjelder

*Savonlinna (14. februar 2009), *Store norske leksikon*. Fri artikkel henta 22. februar 2014.


**Denne artikkelen bygger på «[[:no:Nyslott|Nyslott]]» frå ,  den 22. februar 2014.*
Olofsborg

**Olofsborg** (finsk *Olavinlinna*) er ei mellomalderfestning i Nyslott i Finland. Ho ligg på ei lita øy i Kyrönsalmi-sundet mellom innsjøane Haukivesi og Pihlajavesi, og er omgjeven av strie straumar.

 

Festninga blei bygd på 1400-talet. Ho er den nordlegaste mellomalderfestninga av stein som framleis står.

Olofsborg blei restaurert på 1970-talet i eit prosjekt som var ferdig i 1975. Olofsborg er kjend for sin årlege internasjonale operafestival om sommaren.

## Bakgrunnsstoff
*St. Olaf's Castle, nba.fi
*Savonlinna Opera Festival, offisiell nettstad
*Medieval castles in Finland, finland.fi

## Kjelder

*Olavinlinna (14. februar 2009), *Store norske leksikon*. Fri artikkel henta 22. februar 2014.
The Elder Scrolls: Arena

***The Elder Scrolls: Arena*** er eit episk fantasy open world action RPG-dataspel, utvikla av Bethesda Softworks og lansert i 1994. Spelet er det fyrste i selskapet sin populære The Elder Scrolls-serie, og tek for seg, slik som alle etterfylgjarane, på fantasikontinentet Tamriel.

*Arena* var, saman med det etterfylgande spelet The Elder Scrolls II: Daggerfall, på mange måtar forut for si tid. Spelet hadde blant anna eit avansert system for å skape trylleformlar. På den andre sida fekk Arena kritikk for å gje spelarane ein ganske hard start. Sjølv Ken Rolston, sjefsdesignar for *[[The Elder Scrolls III: Morrowind]]*, seier at han gjennom åra har starta spelet på nytt tjue gonger, men at han berre kom seg ut éin gong av fangeholet som spelaren byrjar i.

På spelet og serien sitt tiårsjubileum i 2004 blei *Arena* gjort tilgjengeleg for gratis nedlasting. Ettersom spelet opphavleg blei utvikla for MS-DOS, har nyare system problem med å kjøre Arena utan ein emulator slik som DOSBox.

Spelet si handling tar utgangspunkt i keisaren Uriel Septim VII, som blir halden fanga i ein annan dimensjon av kampmagikaren Jagar Tharn. Helten, styrt av spelaren, skal lauslate fangen ved å finne dei åtte bitane som utgjer *The Staff of Chaos*.

## Kjelder


**Denne artikkelen bygger på «[[:en:The Elder Scrolls: Arena|The Elder Scrolls: Arena]]» frå , og «[[:no:|The Elder Scrolls: Arena]]» frå  den 22. februar 2014.*  
 
## Bakgrunnsstoff
* UESP Wiki ''Arena''-seksjon
* Offisiell ''Arena'' nettstad
Hans Thoma

**Hans Thoma** () var ein tysk målar og grafikar frå Bernau i Baden. Han er særleg kjend for sine landskapsmåleri.

### Liv og gjerning
Thoma studerte fyrst under Johann Wilhelm Schirmer på kunstakademiet i Karlsruhe. Sidan heldt han fram studiane i 1867 i Düsseldorf og 1868 i Paris, for så å fare tilbake til Karlsruhe, deretter 1870 til München og så i 1874 til Italia. Til hans beste verk frå denne tida høyrer *Syande jente* frå 1868, *Portrett av mor* og eit motiv med Thoma og kona hans, begge dei siste frå 1871, samt *Sommar* frå 1872.

Frå 1877 budde Thoma i Frankfurt am Main, til dess han i 1899 vart direktør og professor ved kunstskulen i Karlsruhe. Det var fyrst med ei større utstilling i München i 1890 at han opplevde sitt gjennombrot som målar. Frå då av var han ein av dei mest populære målarane i Tyskland; særleg omtykte var landskapa i naturalistiske og praktfulle fargar. Han stod då brått som ein av førarane for den nye naturalistisk-romantiske retninga, saman med Arnold Böcklin og Max Klinger.

Mellom Thomas mest kjende måleri er *Dalens vaktmann* og *Taunus-landskap*, det storslåtte landskapsmåleriet *Utsyn mot Kronberg ved Taunus* frå 1879, *Søndagsfred*, *Gralsburg* (1899) og *Oberrhein ved Säckingen*. Hans idylliske *Kinderreigen* viser påverknad frå Victor Müller sin biletkunst.

I dei seinare åra sine laga han ei rad interessante originallitografi. Thoma laga også ein del veggbilete i Peterskyrkja i Heidelberg i 1902 og i Bernau-kyrkja i 1912.

Han døydde i Karlsruhe.

## Kjelder

**Denne artikkelen bygger på «[[:de:Hans Thoma|Hans Thoma]]» frå ,  den 22. februar 2014.*  
 

**Denne artikkelen bygger på «[[:dk:Hans Thoma|Hans Thoma]]» frå ,  den 22. februar 2014.*  
 

## Bakgrunnsstoff
Metropolitan Museum of Art

**The Metropolitan Museum of Art** er eit kunstmuseum i New York City. Museet er det største i sitt slag i USA, og eitt av dei ti største kunstmusea i heile verda. Den eigne kunstsamlinga omfattar over to millionar verk, fordelt på 17 ulike avdelingar. Hovudbygningen ligg ved austenden av Central Park i bydelen Manhattan. Ein mykje mindre lokasjon er «The Cloisters» på øvre Manhattan, denne stiller ut kunst frå mellomalderen.

The Metropolitan Museum of Art vart grunnlagt i 1870 av USA-amerikanske forretningsmenn og kapitalistar, samt leiande kunstnarar og kunstinteresserte. Grunnleggjarane ynskte seg eit museum som gjorde kunst og kunstforståing tilgjengeleg for eit amerikansk publikum. Museet, som opna 20. februar 1872, heldt frå byrjinga av til på 681 Fifth Avenue.

## Kjelder

**Denne artikkelen bygger på «[[:en:Metropolitan Museum of Art|Metropolitan Museum of Art]]» frå ,  den 22. februar 2014.*  

## Bakgrunnsstoff
*
Lake Vanda

**Lake Vanda** er ein innsjø i Wright Valley i Victoria Land i Ross Dependency i Antarktis. Innsjøen er 8&nbsp;km lang og har ei djupne ned mot 75&nbsp;m. Den newzealandske Vanda-stasjonen låg ved breidda av innsjøen frå 1968 til 1995. Lake Vanda er ein hypersalt innsjø og er meir enn ti gonger saltare enn sjøvatn, som er saltare enn Daudehavet og kanskje enno saltare enn Assalsjøen, som er den saltaste innsjøen i verda utanfor Antarktis. Lake Vanda er òg meromiktisk, som tyder at det djupare vatnet i innsjøen ikkje blandar seg med det grunnare vatnet. Det er tre distinkte vasslag som varierer i temperatur frå 23 ºC ved botnen til 7 ºC i det midtre laget og  4-6 ºC i det øvre laget. Han er ein av mange saltsjøar i dei isfrie dalane i Dei transantarktiske fjella. Den største elva i Antarktis, Onyx River, flyt vestover og ut i Lake Vanda. Det ligg ein vêrstasjon ved munningen av elva. 

Innsjøen er dekt av eit gjennomsiktig isdekke som er 3,5-4 meter tjukt året rundt, men smelting seint i desember dannar ein ei vollgrav ut til kring 50 meter frå breidda. Isoverflata er ikkje dekt med snø og består av djupe sprekker og smeltelinjer. I dei kaldare månadane frys denne vollgrava til is att. 

Det finst ikkje fisk i Lake Vanda eller Onyx River, men det finst mikroskopisk liv som cyanobakterie-algar. Ein har ikkje undersøkt dei djupare vasslaga i innsjøen, berre dei øvre vasslaga, fordi ein ikkje vil forstyrre det naturlege miljøet ved å køyre fjernstyrte undervassfartøy ned i djupet.

## Vanda-stasjonen

Vanda-stasjonen var kjend for The Royal Lake Vanda Swim Club. Vitjande ved Vanda-stasjonen kunne kaste seg ut i det særs slate vatnet då iskappa smelta på sommaren og fekk eit symjemerke. 

Vanda-stasjonen vart lagt ned og fjerna i 1995 då vassnivået auka, og vart erstatta av ei hytte, der det periodisk bur 2-8 forskarar.



## Kjelder

**Denne artikkelen bygger på «[[:en:Lake Vanda|Lake Vanda]]» frå ,  den 22. februar 2014.* 
*** oppgav desse kjeldene:*


## Bakgrunnsstoff
*The Lakes av McMurdo Dry Valleys
90 Degrees East

**90 Degrees East**, òg kalla **90°E Lake**, er ein innsjø i Antarktis. Med ei flate på kring 2000 km², er han den nest største subglasiale innsjøen i Antarktis, etter Lake Vostok. 90 Degrees East vart oppdaga i januar 2006, i lag med Sovetskaja. Han er kalla opp etter den 90. lengdegraden, som han ligg over.

## Sjå òg
*Lake Vostok
*Sovetskajasjøen

## Kjelder

**Denne artikkelen bygger på «[[:en:90 Degrees East|90 Degrees East]]» frå ,  den 22. februar 2014.* 
*** oppgav desse kjeldene:*
Sovetskajasjøen

**Sovetskajasjøen** er ein flytande subglasial innsjø som ligg under isdekket i Antarktis, 2&nbsp;km nedanfor Sovetskayastasjonen. Han dekkjer eit areal på kring 1600&nbsp;km².

## Sjå òg
* Lake Vostok (den største subglasiale innsjøen i Antarktis)
* 90 Degrees East

## Kjelder

**Denne artikkelen bygger på «[[:en:Sovetskaya (lake)|Sovetskaya (lake)]]» frå ,  den 22. februar 2014.* 
*** oppgav desse kjeldene:*
Coast Lake

**Coast Lake** er ein liten innsjø ved Cape Royds på Ross Island i Antarktis, som ligg nær kyhsten, kring 1&nbsp;km nord for Flaggstaff Point. Han vart namngjeven av Nimrod-ekspedisjonen, på grunn av plasseringa.

## Kjelder
Pony Lake

**Pony Lake** er ein liten innsjø like nord for Flaggstaff Point ved Cape Royds på Ross Island. Han vart namngjeven av den britiske antarktiskekspedisjonen (1907–09), som bygde vinterhytta si nær denne innsjøen, fordi dei hadde ponniane tjora i nærleiken. 

## Kjelder
Island Lake

**Island Lake** er ein innsjø som ligg søraust for Skua Lake ved Cape Evans på Ross Island i Antarktis. Namnet vart truleg gjeve av medlemmar under Terra Nova-ekspedisjonen, som bygde hytta for vinterkvareret sitt ved Cape Evans.

## Kjelder
Algal Lake

**Algal Lake** er ein liten, nesten rund innsjø av smeltevatn kring halvvegs mellom Skua Lake og Island Lake på Cape Evans på Ross Island i Antarktis. Han vart namngjeven av biologar i US Antarctic Research Program, David T. Mason, Charles R. Goldman og Brian J.B. Wood Jr., som studerte innsjøen i sesongane 1961–62 og 1962–63. Namnet kjem frå matta av blågrønalgar kring kanten av innsjøen.

## Kjelder

**Denne artikkelen bygger på «[[:en:Algal Lake|Algal Lake]]» frå ,  den 22. februar 2014.* 
*** oppgav desse kjeldene:*
*
Skua Lake

**Skua Lake** er ein liten innsjø like nordvest for Island Lake ved Cape Evans på Ross Island. Han vart namngjeven under Terra Nova-ekspedisjonen (1910–13) på grunn av ein hekkesad for joar i nærleiken. 

## Kjelder
Sunk Lake

**Sunk Lake** er ein liten innsjø som ligg mellom Deep Lake og kysten ved Cape Royds på Ross Island. Det skildrande namnet finst på kart frå Terra Nova-ekspedisjonen (1910–13), men kan ha vorte gjeve av den tidlegare britiske antarktisekspeidsjonen (1907–09). Isflata som dekkjer innsjøen ligg 6 meter lågare enn havnivået. 

## Kjelder
Starr Lake

**Starr Lake** er ein liten innsjø av smeltevatn som er ei vasskjelde for McMurdo-basen på Ross Island. Innsjøen ligg i området med konstant snødekke på Hut Point Peninsula, kring 1&nbsp;km nord for stasjonen og halvvegs mellom First Crater og Crater Hill. Namnet Starr Lake vart nytta ved McMurdo-basen om innsjøen tidleg i 1970-åra. Han er kalla opp etter James W. Starr, ein stålarbeidar i U.S. Navy, som var med på å bygge ut innsjøen som vasskjelde for stasjonen. 

## Kjelder
Avlónas i Messinía

**Avlónas** (gresk Αυλώνας) er ein landsby og ein tidlegare kommune i periferieininga Messinía i periferien Peloponnes i Hellas. Avlónas inngår frå 2011 som ei kommunaleining i kommunen Trifylía.

Ved folketeljinga i 2021 hadde kommunaleininga Avlónas 1&nbsp;325&nbsp;innbyggjarar, medan tettstaden med same namn hadde 112&nbsp;innbyggjarar.

## Referansar
Terrace Lake

**Terrace Lake** er eit skildrande namn for ein liten, langstrekt innsjø som ligg i ein dal med morene frå Barnebreen, kring 1&nbsp;km aust for Cape Barne på Ross Island. Namnet finst på kart frå Terra Nova-ekspedisjonen (1910–13), men kan ha vorte gjeve av den tidlegare britiske antarktisekspeidsjonen (1907–09).

## Kjelder
Kvaleksplosjonar

**Kvaleksplosjonar** vil seie at kadaveret av ein kval eksploderer på grunn av det stendig aukande trykket frå gassane som dannar seg i magen på kvalen når han vert liggjande og rotne. Eksplosjonane går vanlegvis føre seg langt til havs, der ingen menneske kjenner stanken av dei utstrøymande, illeluktande gassane, eller høyrer «smellet» frå eksplosjonen. Men det er òg døme på at slike eksplosjonar har gått føre seg når kvalar renn seg på land og vert liggjande, slik det vart filma då ein færøysk marinbiolog skulle opne buken på ein spermkval som låg og rotna på ei strand på Færøyane hausten 2013. Meininga med få hol på kvalen var å hindre at han eksploderte seinare.

## Bakgrunnsstoff
*Videofilm og opplysningar frå NRK-viten 2013 om spermkvalen på Færøyane som eksploderte.
Sidirókastro i Messinía

**Sidirókastro** (gresk Σιδηρόκαστρο) er ein landsby i periferieininga Messinía i periferien Peloponnes i Hellas. Sidirókastro var hovudsete i den tidlegare kommunen Avlónas, som no er ei kommunaleining  i kommunen Trifylía.

## Referansar
Alph Lake

**Alph Lake** er ein innsjø ved foten av Ward Valley på nordvestsida av Koettlitzbreen på Scott Coast i Antarktis. Han er 700 meter lang, og  omgjeve av bratte moreneveggar. Han vart namngjeven av Griffith Taylor under Terra Nova-ekspedisjonen, leia av kaptein Robert Falcon Scott, i samband med Alph River, som flyt gjennom innsjøen.

## Kjelder
Kvalstranding

**Kvalstranding** vil seie at ein kval, eller ofte fleire kvalar, sym med så stor fart inn mot ei strand at dei vert liggjande oppe på turre landet og ikkje kjem seg ut i vatnet att ved eiga hjelp. Kva som er årsaka til at dette går føre seg, er ikkje kjent, og teoriane om dette er mange. Men det er konstatert at kvalstrandingar har skjedd i samband med bruk av militære sonarar, og difor er det reist mistanke om at lydpulsane som sonarane sender ut i vatnet, kan vere skadelege for fiskeyngel, fisk, sel og kval. Truleg kan lågfrekvent sonar med høgt kjeldenivå vere farleg for  fisk og og havdyr, men korleis og kor mykje dei vert påverka, har det hittil ikkje vore råd å finne ut av.

Stranda kvalar vil etter kvart døy og rotne. Presset av dei stinkande gassane som dannar seg i kvalbuken under rotninga kan føre til at kvalen sprekk på eksplosjonsarta vis.

## Bakgrunnsstoff
*Artikkelen ''Sonarbruk reguleres for å sikre havmiljø'' i forskning.no  22. februar 2014  

## Sjå òg
*Kvalar, særleg bolken *Kvalstranding*.
*Kvaleksplosjonar
Anvil Pond

**Anvil Pond** er eit tilfryst tjern vest for Healy Trough og 1,1&nbsp;km nordvest for Rodriquez Pond i Labyrinth i Wright Valley i McMurdo Dry Valleys. Namnet vart foreslått av ei feltgruppe frå United States Antarctic Program 2003–04, fordi ein stein i dette vesle tjerne ser ut som ein ambolt.

## Kjelder
Balham Lake

**Balham Lake** er ein liten innsjø nær midten av Balham Valley i Victoria Land. Han vart namngjeven i 1964 av den amerikanske geologen Parker E. Calkin etter dalen.

## Kjelder

**Denne artikkelen bygger på «[[:en:Balham Lake|Balham Lake]]» frå ,  den 22. februar 2014.* 
*** oppgav desse kjeldene:*
*
Lake Brownworth

**Lake Brownworth** er ein innsjø av smeltevatn like vest for Nedre Wrightbreen ved austenden av Wright Valley i Victoria Land. Innsjøen vart kartlagt av US Geological Survey (USGS) frå landmålingar og flyfoto tekne i 1956–60. Han vart namngjeven av Advisory Committee on Antarctic Names etter Frederick S. Brownworth Jr., ein topografiingeniør i USGS som arbeidde fleire sesongar i Antarktis. I 1970–71 leia han flyfotograferinga av tørrdalane i Victoria Land, inkludert denne innsjøen.

## Kjelder

**Denne artikkelen bygger på «[[:en:Lake Brownworth|Lake Brownworth]]» frå ,  den 22. februar 2014.* 
*** oppgav desse kjeldene:*
*
Brodie Ponds

**Brodie Ponds** er ei gruppe tjern av smeltevatn som ligg vest og sørvest for foten av Mount Kowalczyk på overflata av Bluebreen i Victoria Land. Han vart vitja av ei geologgruppe frå New Zealand Antarctic Research Program leia av R.H. Findlay 1979–80. Dei vart kalla opp etter Ken Brodie, ein geolog i gruppa.

## Kjelder

**Denne artikkelen bygger på «[[:en:Brodie Ponds|Brodie Ponds]]» frå ,  den 22. februar 2014.* 
*** oppgav desse kjeldene:*
*
Lake Bull

**Lake Bull** er ein liten innsjø 1&nbsp;km aust for Lake Vanda i Wright Valley i Victoria Land. Namnet verkar å ha blitt brukt i 1960-åra, truleg i samband med nærliggande Bull Pass, eller kalla opp etter fysikaren Colin Bull, som passet er kalla opp etter.

## Kjelder
Lake Buddha

**Lake Buddha** er ein stor proglasial innsjø sør for Joycebreen i ein liten dal kjend som Shangri-la i Antarktis. Han vart namngjeven i samband med Shangri-la av den newzealandske Victoria University of Wellington Antarctic Expedition i 1960–61.

## Kjelder

**Denne artikkelen bygger på «[[:en:Lake Buddha|Lake Buddha]]» frå ,  den 22. februar 2014.* 
*** oppgav desse kjeldene:* 
*
Bullseye Lake

**Bullseye Lake** er eit lite tjern som ligg nær midten av eit ellipseforma søkk i Insel Range, 49&nbsp;km nordaust for Mount Boreas i Victoria Land. Namnet vart nytta i 1964 av den amerikanske geologen Parker E. Calkin og er skildrar visstnok plassering og den vesle storleiken.

## Kjelder
Lake Canopus

**Lake Canopus** er ein liten innsjø 65 meter oppfor Lake Vanda i Wright Valley i Victoria Land. Han vart namngjeven av Eighth Victoria University of Wellington Antarctic Expedition i 1963–64, etter Canopus, som var losen til Menelaus, kongen av Sparta.

## Kjelder

**Denne artikkelen bygger på «[[:en:Lake Canopus|Lake Canopus]]» frå ,  den 22. februar 2014.* 
*** oppgav desse kjeldene:*
*
Cargo Pond

**Cargo Pond** er eit tjern i eit morenelukka basseng ved foten av klippene sør i Alatna Valley i Convoy Range i Victoria Land. Tjernet er isdekt og det var her feltgruppa frå US Antarctic Research Program i 1960-61 måtte evakuerast i all hast. Utstyret og forsyningane som var sette ut på isen på tjernet vart blåsne bort av vinden og rundt om i morenene kring tjernet. Ein leir for New Zealand Antarctic Research Program vart 1989–90 sett opp i nærleiken for å vitje rydde opp i området.

## Kjelder

**Denne artikkelen bygger på «[[:en:Cargo Pond|Cargo Pond]]» frå ,  den 22. februar 2014.* 
*** oppgav desse kjeldene:*
*
Lake Chad

**Lake Chad** er ein liten innsjø som ligg aust for munningen av Suessbreen i Taylor Valley i Victoria Land. Han vart kartlagt under Terra Nova-ekspedisjonen, under Robert Falcon Scott og vart namngjeven av dei etter Tsjadsjøen (Lake Chad) i Afrika.

Lake Chad ligg berre kring 5 m sørvest for Lake Hoare.

## Kjelder

**Denne artikkelen bygger på «[[:en:Lake Chad|Lake Chad]]» frå ,  den 22. februar 2014.* 
*** oppgav desse kjeldene:* 
*
Lake Chapman

**Lake Chapman** er ein innsjø som ligg på The Flatiron ved Granite Harbour og vert undersøkt av University of Waikato. Han er kalla opp etter dr. M. Ann Chapman, ein av dei første kvinnelege forskarane som vitja området kring Rosshavet, og den første kvinna som leia ein vitskapleg ekspedisjon i Antarktis. Dr. Chapman leia eit lag av forskarar frå University of Waikato som arbeidde med limnologi i Antarktis frå 1970 til 1971 og var med på å starte opp det antarktiske forskingsprogrammet til University of Waikato og av New Zealand Limnological Society.

## Kjelder

**Denne artikkelen bygger på «[[:en:Lake Chapman|Lake Chapman]]» frå ,  den 22. februar 2014.* 
*** oppgav desse kjeldene:*
*
Chancellor Lakes

**Chancellor Lakes** er to små innsjøar nær toppen av ein rygg nord for Walcottbreen. Dei vart namngjevne av New Zealand University of Wellington antarktisekspedisjonen i 1960–61 til ære for universitetsrektoren ved universitetet.

## Kjelder

**Denne artikkelen bygger på «[[:en:Chancellor Lakes|Chancellor Lakes]]» frå ,  den 22. februar 2014.* 
*** oppgav desse kjeldene:*
*
Colleen Lake

**Colleen Lake** er ein liten innsjø av smeltevatn mellom den nedre delen av Joycebreen og Garwoodbreen i Victoria Land. Han vart oppdaga frå bakken av den amerikanske geologen Troy L. Pewe den 14. januar 1958. Han gav innsjøen namnet «Colleen» fordi innsjøen liknar mange av dei klåre innsjøane i Irland.

## Kjelder

**Denne artikkelen bygger på «[[:en:Colleen Lake|Colleen Lake]]» frå ,  den 22. februar 2014.* 
*** oppgav desse kjeldene:*
*
Connell Pond

**Connell Pond** er eit isdekt tjern i Labyrinth i Wright Valley i McMurdo Dry Valleys i Antarktis. Tjernet ligg i Healy Trough, 1&nbsp;km sør for Rodriquez Pond. Det  vart namngjeve av Advisory Committee on Antarctic Names (2004) etter Laurie Connell ved University of Maine, leiaren for ei feltgruppe frå United States Antarctic Program som tok prøvar frå tjernet i 2003–04.

## Kjelder
Craig Pond

**Craig Pond** er eit ferskt, isdekt tjern 1&nbsp;km aust for Dauphin Pond i Labyrinth i Wright Valley i McMurdo Dry Valleys. Han vart namngjeven av Advisory Committee on Antarctic Names (2004) etter Scott D. Craig i U.S. Fish and Wildlife Service i Orland i Maine, eit medlem av ei gruppe frå United States Antarctic Program som tok prøvar frå tjerna i Labyrinth i 2003–04.

## Kjelder
Dauphin Pond

**Dauphin Pond** er eit isdekt tjern i Labyrinth i Wright Valley i McMurdo Dry Valleys. Tjernet ligg heilt sørvest i Healy Trough, 400 meter aust for enden av Wrightbreen. Han vart namngjeven av Advisory Committee on Antarctic Names (2004) etter helikopteret «Daupin» (HH-65A) som den amerikanske kystvakta nytta då dei landa på tjernet 20. januar 2004, då det vart teke prøvar frå tjernet.

## Kjelder
Don Quixote Pond

**Don Quixote Pond** er eit tjern som ligg 1,1&nbsp;nautiske mil nordaust for Dais Col i North Fork i Wright Valley i Victoria Land. Han er kalla opp etter Don Quixote, fordi han ligg nær Don Juan Pond. Namnet finst i fleire rapportar om staden som vart publiserte i 1970-åra, inkludert dei av Keros Cartwright og Henry Harris frå Illinois State Geological Survey, som studerte hydrogeologien i området i tre feltsesongar, 1973–76.

## Kjelder